ᱚᱱᱩᱜᱩᱲ ᱦᱚᱱᱚᱛ

ᱳᱰᱤᱥᱟ ᱨᱮᱭᱟᱜ ᱚᱱᱩᱜᱩᱲ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟ.ᱥᱟᱲᱟ ᱫᱚ ᱚᱱᱩᱜᱩᱲ ᱠᱟᱱᱟ ᱾ ᱚᱱᱩᱜᱩᱲ ᱫᱚ ᱒᱑.᱒᱑ ° ᱩᱛᱚᱨ ᱟᱨ ᱘᱖.᱑᱑ ° ᱤ [1] ᱱᱚᱣᱟ ᱫᱚ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱑᱙᱕ ᱢᱤᱴᱚᱨ (᱖᱔᱐ ᱯᱷᱤᱴ) ᱨᱮᱭᱟᱜ ᱢᱤᱫ ᱮᱵᱷᱚᱨᱮᱡᱽ ᱩᱥᱩᱞ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱜᱩᱴ ᱚᱛᱱᱮᱛ ᱮᱨᱤᱭᱟ ᱫᱚ ᱖᱒᱓᱒ ᱥᱠᱚᱭᱟᱨ ᱠᱤ. ᱢᱤ. ᱢᱮᱱᱟᱜᱼᱟ ᱾ ᱴᱚᱴᱷᱟ ᱨᱮᱭᱟᱜ ᱱᱚᱡᱚᱨ ᱛᱮ ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱓᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱑᱑ ᱟᱱᱟᱜ ᱴᱷᱟᱶ ᱨᱮ ᱛᱤᱸᱜᱩ ᱠᱮᱴᱮᱡ ᱢᱮᱱᱟᱜᱼᱟ ᱾

ᱦᱚᱭ ᱦᱤᱥᱤᱫ

ᱚᱱᱩᱜᱩᱲ ᱨᱮ ᱦᱚᱭ ᱦᱤᱥᱤᱫ ᱨᱮᱭᱟᱜ ᱦᱟᱞᱟᱛ ᱫᱚ ᱟ.ᱰᱤ ᱞᱮᱠᱟᱱᱟ ᱾ ᱱᱚᱣᱟ ᱫᱚ ᱢᱩᱬᱩᱛ ᱞᱮᱠᱟᱛᱮ ᱔ ᱦᱚᱭᱞᱚᱝ ᱠᱟᱱᱟ ᱾ ᱞᱚᱞᱚ ᱦᱚᱭᱞᱚᱝ ᱫᱚ ᱢᱟᱨᱪ ᱠᱷᱚᱱ ᱡᱩᱱ ᱛᱟᱞᱟ ᱫᱷᱟ.ᱵᱤᱡ ᱚᱱᱠᱟᱛᱮ ᱥᱮᱯᱴᱮᱢᱵᱚᱨ ᱟᱫᱷᱟ ᱠᱷᱚᱱ ᱡᱩᱱ ᱟᱫᱷᱟ ᱫᱷᱟ.ᱵᱤᱡ ᱫᱚ ᱡᱟ.ᱯᱩᱫ ᱨᱤᱛᱩ, ᱚᱠᱴᱚᱵᱚᱨ ᱟᱨ ᱱᱚᱵᱷᱮᱢᱵᱚᱨ ᱫᱚ ᱯᱚᱥᱴᱼᱢᱚᱱᱥᱩᱱ ᱥᱤᱡᱚᱱ ᱟᱨ ᱨᱟᱵᱟᱝ ᱫᱚ ᱰᱤᱥᱮᱢᱵᱚᱨ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ ᱾ ᱱᱚᱣᱟ ᱦᱚᱱᱚᱛ ᱥᱟᱸᱜᱷᱟᱨ ᱟᱨᱵᱟᱝ ᱦᱤᱨᱤ ᱞᱟ.ᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱠᱛᱚ ᱫᱚ ᱨᱟᱵᱟᱝ ᱫᱤᱱ ᱠᱟᱱᱟ ᱾

ᱡᱟ.ᱯᱩᱫ

ᱦᱚᱱᱚᱛ ᱨᱮᱭᱟᱜ ᱮᱵᱷᱚᱨᱮᱡᱽ ᱥᱮᱨᱢᱟᱠᱤᱭᱟ. ᱡᱟ.ᱯᱩᱫ ᱫᱚ ᱑᱔᱒᱑ ᱢᱤᱢᱤ ᱠᱟᱱᱟ ᱾ ᱚᱱᱠᱟ ᱫᱚ ᱥᱮᱨᱢᱟ ᱯᱤᱪᱷᱤ ᱚᱸᱰᱮᱱᱟᱜ ᱡᱟ.ᱯᱩᱫ ᱫᱚ ᱟ.ᱨᱩᱯᱷᱮᱨᱟᱣ ᱟᱠᱟ ᱛᱟᱦᱮᱸᱱᱟ ᱾ ᱯᱟ.ᱪᱷᱞᱟ. ᱑᱐ ᱥᱮᱨᱢᱟ ᱵᱷᱤᱛᱨᱤ ᱨᱮ ᱦᱚᱱᱚᱛ ᱨᱮ ᱡᱟ.ᱯᱩᱫ ᱫᱚ ᱘᱙᱖ ᱢᱤᱢᱤ ᱠᱷᱚᱱ ᱑᱗᱔᱔ ᱢᱤᱢᱤ ᱵᱷᱤᱛᱨᱤ ᱨᱮ ᱦᱩᱭ ᱟᱠᱟᱱᱟ ᱾ ᱚᱸᱰᱮ ᱫᱚ ᱢᱤᱫ ᱥᱮᱨᱢᱟ ᱨᱮ ᱮᱵᱷᱚᱨᱮᱡᱽ ᱗᱐ ᱢᱟᱦᱟᱸ ᱡᱟ.ᱯᱩᱫ ᱫᱤᱱ ᱛᱟᱦᱮᱸᱱᱟ ᱾ ᱤᱠᱷᱟ.ᱱ ᱱᱚᱣᱟ ᱫᱚ ᱟᱛᱷᱟᱢᱟᱞᱤᱠ ᱨᱮ ᱖᱖ ᱠᱷᱚᱱ ᱟᱨ ᱯᱟᱞᱞᱟᱦᱟᱨᱟ ᱨᱮ ᱘᱐ ᱠᱷᱚᱱ ᱵᱷᱤᱱᱟ. ᱜᱮ ᱛᱟᱦᱮᱸᱱᱟ ᱾

ᱞᱚᱞᱚᱥᱚᱝ

ᱞᱚᱞᱚᱥᱚᱝ ᱦᱚᱱᱚᱛ ᱨᱮᱭᱟᱜ ᱦᱚᱭᱞᱚᱝ ᱥᱟᱬᱮᱥ ᱚᱵᱽᱡᱚᱨᱵᱮᱴᱚᱨᱤ ᱠᱟᱱᱟ ᱾ ᱞᱟᱯᱷᱟᱝ ᱞᱚᱞᱚᱥᱚᱝ ᱫᱚ ᱔᱔ ᱰᱤᱜᱽᱨᱤ ᱥᱩᱨ ᱥᱩᱯᱩᱨ ᱟᱨ ᱞᱟᱛᱟᱝ ᱫᱚ ᱑᱑ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱵᱟᱰᱟᱭ ᱟᱠᱟᱱᱟ ᱾ ᱵᱟ.ᱲᱛᱤ ᱞᱚᱞᱚ ᱫᱤᱱ ᱫᱚ ᱕᱐ ᱰᱤᱜᱽᱨᱤ ᱛᱟᱦᱮᱸᱱ ᱠᱟᱱ ᱵᱮᱲᱟᱨᱮ ᱡᱚᱛᱚ ᱠᱷᱚᱱ ᱠᱚᱢ ᱫᱚ ᱕.᱒ ᱰᱤᱜᱽᱨᱤ ᱵᱟᱰᱟᱭ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱚᱱᱩᱜᱩᱲ ᱨᱮᱭᱟᱜ ᱦᱚᱲ ᱮᱞᱮᱞ ᱫᱚ ᱔᱔,᱓᱙᱐ ᱾ ᱠᱚᱲᱟ ᱦᱚᱯᱚᱱ ᱠᱚᱫᱚ ᱕᱐% ᱟᱨ ᱠᱩᱲᱤ ᱦᱚᱯᱚᱱ ᱠᱚᱫᱚ ᱔᱕% ᱾ ᱚᱱᱩᱜᱩᱲ ᱨᱮᱭᱟᱜ ᱥᱮᱪᱮᱫ ᱜᱚᱱᱚᱝ ᱫᱚ ᱖᱘.᱗᱙% , ᱡᱟᱦᱟᱸᱨᱮ ᱡᱟ.ᱛᱤᱭᱟ.ᱨᱤ ᱥᱮᱪᱮᱫ ᱜᱚᱱᱚᱝ ᱫᱚ ᱕᱙.᱕% ᱠᱷᱚᱱ ᱰᱷᱮᱨ ᱾ ᱦᱚᱲ ᱮᱞᱮᱞ ᱨᱮᱭᱟᱜ ᱑᱑% ᱫᱚ ᱖ ᱥᱮᱨᱢᱟ ᱨᱤᱱ ᱜᱤᱫᱽᱨᱟ. ᱢᱮᱱᱟᱜ ᱠᱚᱣᱟ ᱾

ᱦᱚᱭ ᱛᱚᱲ

ᱥᱮᱨᱢᱟ ᱡᱟᱠ ᱦᱤᱥᱤᱫ ᱦᱚᱭ ᱦᱟᱞᱟᱭᱚᱜ ᱥᱟᱶ ᱥᱟᱶᱛᱮ ᱯᱩᱪᱷᱤᱢ ᱦᱚᱭᱞᱚᱝ ᱦᱚᱭ ᱠᱷᱟ.ᱛᱤᱨ ᱦᱚᱭ ᱨᱮᱭᱟᱜ ᱨᱤᱦᱤᱴ ᱵᱟ.ᱲᱛᱤ ᱧᱮᱞᱚᱜᱼᱟ ᱾ ᱒᱐᱑᱓ ᱥᱟᱞᱮᱨᱮ ᱢᱟᱦᱟ ᱵᱟᱛᱟᱥ ᱯᱷᱟᱭᱞᱤᱱ ᱦᱚᱛᱮᱛᱮ ᱚᱱᱩᱜᱩᱲ ᱨᱮ ᱑᱐᱐ ᱠᱷᱚᱱ ᱦᱚᱸ ᱵᱟ.ᱲᱛᱤ ᱨᱤᱦᱤᱴ ᱨᱮ ᱦᱚᱭ ᱮ ᱥᱮᱴᱮᱨ ᱞᱮᱫᱼᱟ ᱾

ᱞᱟ.ᱱᱟ.ᱠᱛᱤ ᱥᱮᱵᱟ

ᱵᱤᱡᱽᱞᱤ ᱫᱚ ᱥᱮᱥᱠᱚ ᱦᱚᱛᱮᱛᱮ ᱪᱟᱞᱟᱣ ᱦᱩᱭᱩᱜ ᱠᱟᱱ ᱵᱮᱲᱟᱨᱮ ᱮᱴᱟᱜ ᱵᱤᱱᱛᱟᱨ ᱦᱚᱨ ᱨᱮᱭᱟᱜ ᱥᱟ.ᱜᱟ.ᱭ ᱡᱚᱱᱚᱲᱟᱣ ᱫᱚ BSNL, RELIANCE, IDEA, VODAFONE ᱟᱹᱰᱤ ᱞᱮᱠᱟᱱ ᱵᱮᱥᱚᱨᱠᱟᱨᱤ ᱥᱚᱸᱥᱛᱷᱟ ᱠᱚ ᱠᱚ ᱡᱩᱜᱟ.ᱲ ᱟ.ᱜᱩ ᱟᱠᱟᱫᱼᱟ ᱾ ᱫᱟᱜ ᱥᱟᱯᱞᱟᱭ ᱟᱨ ᱦᱚᱨ ᱛᱮᱭᱟᱨ ᱨᱮ TAMDA ᱟᱨ MUNICIPALITY ᱟᱜ ᱠᱟ.ᱢᱤ ᱛᱟᱦᱮᱸ ᱟᱠᱟᱱᱟ ᱾ ᱨᱮᱞ ᱦᱚᱨ ᱦᱚᱛᱮᱛᱮ ᱚᱱᱩᱜᱩᱲ ᱠᱷᱚᱱ ᱳᱰᱤᱥᱟ ᱨᱮᱭᱟᱜ ᱮᱴᱟᱜ ᱢᱟᱨᱟᱝ ᱴᱚᱴᱷᱟ ᱠᱚ ᱥᱟᱶ ᱥᱟ.ᱜᱟ.ᱭ ᱟᱨ ᱥᱤᱧᱚᱛ ᱨᱮᱭᱟᱜ ᱮᱴᱟᱜ ᱥᱮᱬᱟ ᱵᱟᱡᱟᱨ ᱠᱚ ᱦᱚᱸ ᱦᱟ.ᱡᱩᱜ ᱥᱮᱱᱚᱜ ᱜᱟᱱᱚᱜ ᱠᱟᱱᱟ ᱾ ᱡᱟ.ᱛᱤᱭᱟ.ᱨᱤ ᱨᱟᱡᱽ ᱥᱚᱲᱚᱠ ᱕᱕ ᱠᱚᱴᱚᱠ ᱵᱟᱡᱟᱨ ᱠᱷᱚᱱ ᱥᱚᱢᱵᱚᱞᱯᱩᱨ ᱵᱟᱡᱟᱨ ᱫᱷᱟ.ᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱓ ᱱᱚ. ᱨᱟᱡᱽ ᱦᱚᱨ ᱫᱚ ᱚᱱᱩᱜᱩᱲ ᱠᱷᱚᱱ ᱨᱟᱣᱨᱠᱮᱞᱟ ᱫᱷᱟ.ᱵᱤᱡ ᱯᱟᱥᱱᱟᱣ ᱟᱠᱟᱱᱟ ᱾ ᱮᱱᱟᱜ ᱨᱟᱡᱽᱦᱚᱨ ᱠᱚᱫᱚ ᱮᱴᱟᱜ ᱵᱟᱡᱟᱨ ᱥᱟᱶ ᱦᱟ.ᱡᱩᱜ ᱥᱮᱱᱚᱜ ᱨᱮᱭᱟᱜ ᱥᱟ.ᱜᱟ.ᱭ ᱢᱮᱱᱟᱜᱼᱟ ᱾

 ᱵᱟᱦᱨᱮ ᱡᱚᱱᱚᱲ 


ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱦᱚᱱᱚᱛ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ